અમદાવાદ: પાટણ-ડીસા હાઈવે પર બસ અને સ્કૂટર વચ્ચે ગમખ્વાર અકસ્માત સર્જાતાં એક જ પરિવારની ત્રણ વ્યક્તિનાં ઘટનાસ્થળે જ કમકમાટીભર્યાં મોત નીપજ્યાં હતાં. પ્રાપ્ત માહિતી પ્રમાણે અા અંગેની વિગત એવી છે કે પાટણના બલિયાપાડા મીઠાવાળાની શેરીમાં રહેતા અને શાક માર્કેટમાં પેઢી ધરાવતા ઈશ્વરભાઈ ત્રિકમભાઈ પટેલ રવિવારના પોતાના નૃત્યક્રમ મુજબ તેમની પત્ની હસુમતીબહેન, અાઠ વર્ષનો માસૂમ પૌત્ર અને તેમની ભાણીને સ્કૂટર પર બેસાડી માતરવાડી ડેમ પાસે અાવેલ મેલડી માતાનાં દર્શન કરી પરત અાવતા હતા.